钦定古今图书集成/历象汇编/庶征典/第173卷 > 《田家杂占》 > 汉
## 钦定古今图书集成/历象汇编/庶征典/第173卷 > 《田家杂占》 > 汉

### 景帝中六年梁有牛足出背上

按《汉书，景帝本纪》，不载。　按《五行志》，“景帝中六年，梁
孝王田北山，有献牛，足上出背上，刘向以为近牛祸。
先是，孝王骄奢，起苑方三百里，宫馆阁道相连三十
馀里，纳于邪臣羊胜之计，欲求为汉嗣，刺杀议臣袁
盎，事发，负斧归死。既退归国，尢有恨心。内则思虑霿
乱，外则土功过制，故牛祸作，足而出于背下，奸上之
象”也。犹不能自解，发疾暴死，又凶短之极也。